Igor Krutoj

**Igor Jakovlevitsj Krutoj** (russisk: Игорь Яковлевич Крутой; født 1954) er en ukrainsk-russisk komponist, pianist, sanger og produsent. Han har vunnet en rekke priser, og som komponist har han samarbeidet med sangere innen både klassisk- og populærmusikk.

## Bakgrunn og utdanning
Krutoj ble født i Hajvoron i Kirovohrad oblast av jødiske foreldre. Han lærte seg selv å spille trekkspill som barn, og spilte i et skoleband. Han studerte på en musikkskole, og begynte deretter på teorifakultetet ved Kirovograd musikkhøgskole, hvor han ble uteksaminert i 1974. Han kom ikke inn på konservatoriet i Kiev, og tilbrakte derfor det påfølgende året med å gi trekkspillkurs i landsbyene Haivoron og Bandurovo. Året etter begynte Krutoj på Nikolaev statlige pedagogiske institutt, der han studerte på dirigentavdelingen (kormusikk). I studietiden jobbet han på restauranter, der møtte han sangeren Aleksandr Serov, som senere fremførte mange av sangene hans. I den perioden jobbet Krutoj også som pianist og som kunstnerisk leder for Valentina Tolkunova Band, og ga opptredener akkompagnert av skuespilleren Jevgenij Leonov. I 1986 kom Krutoj endelig inn på komponistavdelingen ved Konservatoriet i Saratov, på samme tid som Aleksandr Serov vant internasjonale konkurranser med Krutojs sanger.

## Karriere
Krutoj slo gjennom i 1987 da han sammen med Rimma Kazakova skrev sangen «Madonna», som ble framført av Alexandr Sekov. Krutoj har vært en av de mest populære og ettertraktede komponistene i Russland. Han har komponert mer enn 300 sanger, som har blitt framført av mange av de største stjernene på den russisk popscenen, samt komponert musikk til tv-serier og film. Med musikken har han oppnådd stor suksess i Russland og nabolandene, og hatt konserter i USA og Europa.

Krutoj har vunnet en rekke musikkpriser og mottatt utmerkelser og ordener i flere land. Han ble i 2011 tildelt utmerkelsen folkets artist i Ukraina, han ble fratatt denne utmerkelsen i 2024 da han, sammen med 33 andre, sto oppført på den første listen med forrædere som president Zelenskyj besluttet å frata statlige utmerkelser.

## Forretninger
I november 1999 grunnla Krutoj holdingselskapet ARS Media. Gruppen, som i 2012 ble omdøpt til Krutoj Media, eier de russisk radionettverkene Radio Dacha, Radio Shanson, Love Radio, Radio Russkiy Hit og Vostok FM, samt de Moskva-eksklusive stasjonene Taxi FM og First Sport Radio. I januar 2013 solgte Krutoj 75&nbsp;% av selskapets aksjer til oligarken Mikhail Gutserijev, og beholdt de resterende 25&nbsp;% selv.

Krutoj er sjef for ARS og eier 25&nbsp;% av Muz-TV, som spiller russiske popmusikkvideoer. Siden 2002 har ARS også organisert New Wave, en konkurranse for unge utøvere av populærmusikk, med Raimonds Pauls og Alla Pugatsjova. Som managementbyrå har ARS signert artister som Sopho Khalvashi.

I 2012 ble Krutoj styreleder i Music1.ru og aksjonær i Net Element etter en investering på 2 millioner dollar i selskapet. Prosjektet kulminerte med lanseringen av www.Music1.ru, som var forventet å bli det nettbaserte midtpunktet i Krutojs musikkvirksomhet, og markedslederen innen nettbasert musikk i Samveldet av uavhengige stater (SUS).

## Diskografi

### Album

* 1988: *Madonna* (med Aleksandr Serov).
* 1991: *Ya plachu* (med Aleksandr Serov).
* 1992: *How Is It in Russia?* (med Rose Sisters).
* 1996: *Ya Tuchi Razvedu Rukami* (med Irina Allegrova).
* 1998: *Nezakonchenniy Roman* (med Irina Allegrova).
* 1998: *Odnazhdy v Amerike* (med Mikhail Sjufutinskij).
* 1998: *Latinsky kvartal* (med Laima Vaikule).
* 1998: *Ti Eto Ya* (med Rose Sisters).
* 1999: *The Rope Dancer* (med Valerij Leontjev).
* 2000: *Bez Slov...* Warner Music Russia.
* 2004: *Bez Slov...Pt.2.* Warner Music Russia.
* 2004: *Bez Slov...Pt.3.* Warner Music Russia.
* 2009*: Deja Vu (*med Dmitrij Khvorostovskij).
* 2010: *[[Mademoiselle Zhivago]]* (med Lara Fabian). 9 Productions.
* 2012: *Le Luce* (med Sumi Jo).
* 2013: *Bez Slov...Pt.4.* Warner Music Russia.
* 2013: B*ez Slov...PT.5*. Warner Music Russia.
* 2017: *Romanza* (med Anna Netrebko og Yusif Eyvazov). Deutsche Grammophon GmbH.
* 2021: *Vsio o ljubvi...* ARS Records.
* 2021: *Dimash Kudaibergen & Igor Krutoy* (med Dimash Qudaibergen). Warner Music Russia.
* 2024: *70*. ARS Records.

## Referanser


## Eksterne lenker